Rikunarita-ORG/Wikinium huggingface dataset:
# 觀眾

香港海洋公園表演現場觀眾
戲院觀眾
**觀眾**（英文：audience）係指睇表演、電影、電視節目、體育活動、比賽等嘅人，可以分為現場觀眾同家庭觀眾，有啲要畀錢先可以做觀眾，亦有啲係可以免費做觀眾。

## 聽眾

**聽眾**（英文：listener）係指收聽電台節目、音樂、講座等嘅人，通常係只需要用耳仔聽而未必需要用眼睇嘅大眾傳媒。

## 起源

聽眾早期係發跡喺公共劇院、歌舞類型嘅表演、古老嘅競賽活動同大規模表演嘅觀眾。以前嘅希臘或者羅馬城市都會有劇院或者競技場呢類場所，隨著類似嘅表演項目同宗教而興起。

## 睇埋

* 聽眾
# 1974年

|  |  |
| --- | --- |
| **世紀：** | 19世紀 **20世紀** 21世紀 |
| **年代：** | 1940年代 1950年代 1960年代 **1970年代** 1980年代 1990年代 2000年代 |
| **年：** | 1969年 1970年 1971年 1972年 1973年 **1974年** 1975年 1976年 1977年 1978年 1979年 |
| **干支年：** | 1月1號到1月22號係癸丑年（牛年） 1月23號開始係**甲寅年**（**虎年**） |
| **年號：** | 民國六十三年 |

**1974年**係平年，元旦係禮拜二。

## 其他紀年

* 中國
	+ 中華民國：民國六十三年
* 朝鮮半島
	+ 北朝鮮：主體六十三年
* 日本
	+ 皇紀：2634年
	+ 昭和四十九年
* 佛曆：2516年~2517年
* 回曆：1393年12月7號~1394年12月16號
* 猶太曆：5734年4月7號~5735年4月17號
* UNIX TIME：126230400 - 157766399
* 修正儒略日（MJD）：42048 - 42412

## 大件事

* 1月2號：香港電台第四台啟播。
* 7月7號：第10屆日本參議院議員通常選舉。
* 9月1號至9月16號：1974年亞洲運動會喺伊朗首都德黑蘭舉行。

## 響呢年出世嘅人

* 1月6號：李李仁，臺灣演員、歌手、主持人
* 1月7號：楊恭如，亞洲小姐競選冠軍
* 1月9號：岡本眞夜，日本歌手
* 1月11號：阿伯拉罕·加斯亞，西班牙足球教練
* 1月15號：翁嘉穗，香港小姐競選冠軍
* 1月16號：姬摩絲，英國模特兒
* 1月17號：楊晨 (北京足球員)，中國足球員
* 1月20號：羅倫士，尼日利亞裔香港足球員、企業家，外號「羅大俠」
* 1月29號：和田光司，日本流行歌手（2016年死）
* 2月3號：郭偉亮，香港唱作人同電影演員
* 2月3號：楊千嬅，香港歌手同演員
* 2月3號：彭坤，中國主播
* 2月7號：史提芬·拿殊，加拿大籃球員
* 2月9號：祖迪告魯夫，荷蘭足球員
* 2月13號：馬國明，香港無綫電視藝員
* 2月28號：易景茜，中國網球員
* 3月16號：路一鳴，中國前主持人
* 3月22號：甘比，美國籃球員
* 3月26號：後藤久美子，日本演員
* 3月26號：鄭淳元，南韓歌手，藝名The One
* 3月30號：艾治基·祖利亞，巴西足球員
* 4月11號：哥列查，西班牙網球員
* 4月22號：上村健一，日本足球員
* 4月28號：彭妮露古絲，西班牙演員，奧斯卡金像獎最佳女配角
* 4月28號：何炅，中國主持人
* 4月29號：湯美，巴西足球員
* 4月29號：晏冠沙絲蔑，印尼歌手
* 5月1號：陳德容，臺灣演員
* 5月6號：鄧健泓，香港演員同歌手
* 5月19號：張晉，中國演員，香港電影金像獎最佳男配角
* 5月23號：楊采妮，香港歌手、演員、導演同編劇
* 5月26號：陳琪 (香港演員)，香港無綫電視前藝員
* 6月13號：李漫芬，香港無綫電視藝員
* 6月13號：櫻井孝宏，日本配音員
* 6月22號：祖覺士，英國政治人（2016年死）
* 7月9號：草彅剛，日本藝人
* 7月11號：奧查，荷蘭足球員
* 7月15號：平野孝，日本足球員
* 7月22號：郭羨妮，香港小姐競選冠軍
* 7月23號：格連，美國短跑手
* 7月24號：三浦淳宏，日本足球員
* 7月27號：陳奕迅，香港歌手同演員
* 7月27號：Oscar Damián Rodríguez Cantos，烏拉圭足球員
* 7月28號：齊普拉斯，希臘總理
* 7月30號：希拉莉絲韻，美國電影演員，兩屆奧斯卡金像獎最佳女主角
* 8月4號：水田山葵，日本配音員
* 8月5號：卡祖兒，印度演員
* 8月7號：徐榮 (演員)，香港無綫電視藝員
* 8月9號：馮德倫，香港歌手
* 8月14號：阿圖巴爾達，美籍西班牙電影攝製者同作家
* 8月15號：龍緯汶，南方民主同盟阿頭
* 8月24號：山田卓也，日本足球員
* 8月31號：伊東輝悅，日本足球員
* 9月1號：山本寬，日本動畫師
* 9月6號：漢文 (網球手)，英國網球員
* 9月10號：賓華萊士，美國籃球員
* 9月17號：拉舒華萊士，美國籃球員
* 9月23號：李健 (歌手)，中國歌手
* 9月26號：李宜娟，中國演員
* 9月30號：吳彥祖，香港模特兒同電影演員
* 10月2號：向海嵐，香港小姐競選冠軍
* 10月7號：鈴木秀人，日本足球員
* 10月13號：劉愷威，香港演員
* 10月18號：盧巧音，香港歌手同電影演員
* 10月18號：周迅，中國演員，香港電影金像獎最佳女主角
* 11月5號：鄭麗，中國主播
* 11月7號：呂秉權，香港新聞從業員
* 11月8號：張玉珊，香港藝人同生意人
* 11月8號：龐朝輝，香港眼科醫生，係香港極少數嘅「中西醫生」
* 11月8號：岸本齊史，日本漫畫家
* 11月8號：岸本聖史，日本漫畫家
* 11月9號：迪比亞路，意大利足球員
* 11月11號：里安納度狄卡比奧，美國演員，奧斯卡金像獎最佳男主角
* 11月11號：蕭定一，香港企業家
* 11月16號：史高斯，英倫足球員
* 11月29號：林志玲，臺灣模特兒、商品代言人、電視節目主持人同電影演員
* 11月30號：鍾漢良，香港演員同歌手
* 12月4號：胡芭，德國網球員
* 12月10號：劉仲敬，中華人民共和國異見人士
* 12月23號：左永寧，臺灣藝人
* 12月25號：謝金燕，臺灣歌手
* 12月26號：何超儀，香港歌手同演員
* 12月28號：車婉婉，香港演員同歌手
* 12月30號：羅敏莊，香港藝人
* 12月30號：譚筠怡，香港藝人
* 丁江浩：香港東區區議會議員
* 李慧琼：香港民主建港協進聯盟主席，香港立法會議員，九龍城區議會議員
* 米高斯諾：維基媒體基金會第三位理事長
* 李文靜：中國新聞主播

## 響呢年死嘅人

* 2月4號：玻色，印度物理學家
* 4月2號：龐比度，法國總統
* 5月12號：楊慕琦，香港總督
* 5月14號：張建相，韓國獨立運動政治人
* 7月1號：環貝隆，阿根廷總統
* 7月9號：艾盧華雲，美國首席大法官
* 7月24號：查域，英國物理學家，發現中子，諾貝爾物理學獎得主
* 9月22號：盧士到薩，天主教福塔雷薩總教區大主教
* 11月29號：彭德懷，中華人民共和國元帥
* 12月23號：原田淑人，日本考古學家，外號「日本近代東洋考古學之父」
* 格奧爾基·康斯坦丁諾維奇·朱可夫，蘇聯元帥

## 節慶、風俗習慣
# 數碼營銷

2017 年維基百科一個廣告，呼籲人捐錢幫維基百科。
**數碼營銷**（英文：digital marketing）係營銷嘅一種做法，泛指用互聯網同相關嘅資訊科技嚟宣傳一件產品或者服務，仲可以包埋用呢啲技術嚟宣傳某啲諗法。數碼營銷嘅簡單例子有網絡廣告－網絡廣告即係喺啲網站嗰度落廣告，顯示自己想傳揚嘅信息，例如「我哋啲產品品質好高」噉嘅信息，而如果嗰啲網站係多消費者瀏覽嘅，噉做就可以達到「將段信息傳畀好多消費者睇」嘅效果。

數碼營銷係一門有返咁上下複雜嘅專業：好似係社交媒體、電子郵件、搜尋器同流動應用程式等嘅咁多種資訊科技，都會影響到一位消費者接觸到乜嘢資訊；因為噉，從事數碼營銷嘅人梗要對呢啲科技嘅運作有返咁上下熟，識得呢啲科技有咩地方可以攞嚟落廣告同做第啲宣傳；除此之外，數碼營銷又會涉及心理學嘅思考，要理解透過唔同管道傳嘅營銷信息會點樣影響啲客嘅情緒或者注意力，以及係呢啲心理變化會點樣影響佢哋消費嘅意慾。

## 簡史

數碼營銷嘅諗頭源自 1990 年代。自從嗰時之後，資訊科技就急速發展－社交媒體、電子郵件、搜尋器同流動應用程式等嘅技術廣泛噉俾社會大眾採用，因而亦令到營銷學愈嚟愈睇重數碼營銷。到咗 2010 年代，營銷界經已有埋專門嘅期刊，用嚟做有關數碼營銷嘅討論。

## 定位

## 睇埋

* 資訊系統
* 電腦科學
* 虛擬廣告
* 平台經濟
* 注意力經濟

## 文獻

* Ryan, Damian; Jones, Calvin (2009), *Understanding digital marketing: marketing strategies for engaging the digital generation*, Kogan Page, ISBN 978-0749453893
* Carter, Ben; Brooks, Gregory; Catalano, Frank; Smith, Bud (2007), *Digital Marketing for Dummies*, John Wiley & Sons, ISBN 9780470057933

## 引咗
# 溫度

水銀溫度計
**溫度**（粵拼：wan1 dou6）係凍熱指標，以數字寫出幾熱幾凍，低溫卽係凍，高溫卽係熱。度溫度嘅架生，叫溫度計。自然科學都經常涉及溫度。物體嘅溫度日常會用攝氏嚟量度，科學家通常係用開氏，而美國就普遍用華氏。

## 標準單位

國際標準將溫度嘅基本單位定為開氏（Kelvin, K）。絕對零度定義為 0 K，代表宇宙中任何系統可達到嘅最低可能溫度。

除咗 K，日常仲可以用呢啲單位嚟界定溫度：

* 攝氏（°C）：以水喺標準氣壓下嘅冰點 0 °C、沸點 100 °C 定標。
* 華氏（°F）：以冰鹽混合物冰點 32 °F、人體附近溫度約 96–98 °F 等歷史點定標。

常見換算：

 WIKINIUM\_MATH\_PH\_0 ； WIKINIUM\_MATH\_PH\_2 ； WIKINIUM\_MATH\_PH\_4 。
## 平均動能

想像一位想研究溫度（但唔具有現代物理學知識嘅人）嘅人攞住手上嘅溫度計同「溫度就係溫度計反映嘅物理量」嘅知識。佢可以觀察得到壓力（ WIKINIUM\_MATH\_PH\_6 ；指一件物體表面每單位面積承受緊幾大嘅力）嘅現象：佢將一團溫度喺攝氏 20 度嘅氣體封死喺一個透明嘅容器入面，跟住佢將團氣體同個容器加熱（例如放入去一煲滾水入面）；如果個容器有個蓋而且溫度夠熱，可以搞到個蓋（如果個蓋夠輕）飛走－個蓋實係受咗一股力得到動量。

一煲水喺度滾緊；由煲蓋嘅郁動可知，蒸發緊嘅水（水蒸氣）會向周圍嘅表面施壓力。
透過好似呢啲噉嘅實驗，佢確立咗壓力嘅概念，而且可以觀察到理想氣體定律所講嘅嘢：

 WIKINIUM\_MATH\_PH\_8 ，當中
 WIKINIUM\_MATH\_PH\_10 係團氣體嘅體積， WIKINIUM\_MATH\_PH\_12 係團氣體入面有幾多粒粒子（簡單講可以想像成物質量）， WIKINIUM\_MATH\_PH\_14 係一個常數，而 WIKINIUM\_MATH\_PH\_16 就係團氣體嘅溫度（用溫度計量度到）。假想個人身處嘅世界經已確立咗原子論，知道物質係由一大柞細細粒嘅粒子組成嘅，佢可以將團氣體想像成一大柞係噉喺度郁嘅粒子，好似下圖嘅想像圖噉：

圖中嗰啲黑色點點係想像中嘅粒子，紅色嘅係啲粒子嘅郁動軌道，白色嘅空間係粒子可以郁嘅空間，灰色嘅係個容器嘅殼，紅色箭咀係一粒粒子撞埋個容器嘅殼嗰陣向個殼嘅表面施嘅力。根據古典力學上嘅知識，當一嚿嘢撞埋去另一嚿嘢嗰時，會有動量（ WIKINIUM\_MATH\_PH\_18 ）嘅轉移，即係話：

 WIKINIUM\_MATH\_PH\_20
當中 WIKINIUM\_MATH\_PH\_22 係指個殼嘅動量變化， WIKINIUM\_MATH\_PH\_24 係指粒粒子臨撞嗰刻嘅動量嘅 X 軸（想像三維空間）部份，假想粒粒子撞前撞後動量嘅數值一樣但彈返轉頭（方向變咗相反）， WIKINIUM\_MATH\_PH\_26 。假想每隔 WIKINIUM\_MATH\_PH\_28 （一個極細嘅數值）咁耐嘅時間就有粒粒子撞落個殼嗰度，個殼因為一吓撞擊受嘅力（ WIKINIUM\_MATH\_PH\_30 ）係：

 WIKINIUM\_MATH\_PH\_32 （嚟自牛頓第二定律），
而設

 WIKINIUM\_MATH\_PH\_34 ， WIKINIUM\_MATH\_PH\_36 係指個容器嘅長度（設個容器係個立方體），可以得出
 WIKINIUM\_MATH\_PH\_38 ，考慮嗮咁多粒粒子嘅話，
 WIKINIUM\_MATH\_PH\_40 ，當中
 WIKINIUM\_MATH\_PH\_42 係粒子嘅數量（呢個數值大得好交關），而 WIKINIUM\_MATH\_PH\_44 係指啲粒子嘅平均 X 軸速度數值。再將粒子嘅速度 WIKINIUM\_MATH\_PH\_46 想像成 WIKINIUM\_MATH\_PH\_48 ，得出：

 WIKINIUM\_MATH\_PH\_50
呢股力會施喺一塊 WIKINIUM\_MATH\_PH\_52 咁大嘅表面嗰度，即係話壓力（每單位面積嘅力）等如：

 WIKINIUM\_MATH\_PH\_54 ，
因為設咗個容器係立方體，所以個容器嘅容量 WIKINIUM\_MATH\_PH\_56 ，於是：

 WIKINIUM\_MATH\_PH\_58
將上面條式掉一掉嘅話，

 WIKINIUM\_MATH\_PH\_60
將理想氣體定律 WIKINIUM\_MATH\_PH\_62 代入去嘅話，

 WIKINIUM\_MATH\_PH\_64
最後得出

 WIKINIUM\_MATH\_PH\_66
由古典力學嗰度已知，一嚿嘢嘅動能係  WIKINIUM\_MATH\_PH\_68 －得出「一團氣體嘅溫度（ WIKINIUM\_MATH\_PH\_70 ）係由粒子嘅平均動能反映嘅」。

## 日常意義

溫度影響氣候同人體感受（好似凍同熱），仲會決定物質性質（例如係密度）。喺工程同科技應用（冷凍、發電、材料處理、電子裝置熱管理）都要精準監測同控制溫度。

## 睇埋

* 熱力學
* 壓力
* 化學
* 氣溫垂直遞減率

## 註釋

## 引咗
# 假死新人生

| 假死新人生 |
| --- |
|  |
| 資料明細 |
| 導演 | Steven Brill[\*] |
| 監製 | 阿當桑迪拿 Steven Brill[\*] Allen Covert[\*] Ted Sarandos[\*] |
| 主演 | 大衛史派德 阿當桑迪拿 Paula Patton[\*] Catherine Bell[\*] Nick Swardson[\*] Sean Astin[\*] Luis Guzmán[\*] 嘉芙蓮漢恩 Michael Chiklis[\*] Torsten Voges[\*] Renée Taylor[\*] Jackie Sandler[\*] |
| 攝影 | Dean Semler[\*] |
| 製片商 | Happy Madison Productions[\*] |
| 產地 | 美國 |
| 話 | 英文 |
| 上畫同發行 |
| 上畫日期 | 2016年5月27號 |

《**假死新人生**》（*The Do-Over*）係一部2016年嘅美國動作喜劇電影，由Steven Brill做導演，Kevin Barnett同Chris Pappas編劇。主演係阿當桑迪拿、David Spade。

## 演員

* 阿當桑迪拿 飾演 Max
* David Spade 飾演 Charlie
* Paula Patton 飾演 Heather
* Kathryn Hahn 飾演 Becca
* Nick Swardson 飾演 Bob
# 柳京飯店

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 柳京飯店  |  |

 |
|  |
| 國家 | 朝鮮民主主義人民共和國  |
| 位處政區 | 平壤  |
| 建築師 | Baikdoosan Architects & Engineers  |
| 高 | 335 米、323 米  |
| 面積 | 360,000 平方米  |
| 建築風格 | neo-futurism  |
| 緊要事件 | 動工  |
| 面積 | 360,000 平方米  |
| 柳京飯店嘅位置
 |
| [改維基數據] |
| * 睇
* 傾
* 改
 |

**柳京飯店**（韓文：류경호텔）係北韓平壤一座酒店，1987年開始起，本嚟會係一座有105層、330米高嘅摩天大廈，不過1992年就停工，到2008年開始復工，2011年個外殼睇落成形，但係內部一路都未搞掂，2013年又再停工。2017年7月27號工程圍板拆咗。呢座樓曾經係全世界最高嘅爛尾樓。
# 布碌崙大橋

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 布碌崙大橋  |  |

 |
|  |
| 國家 | 美國  |
| 位處政區 | 曼克頓、布碌崙  |
| 地點 | 紐約、曼克頓、布碌崙  |
| 建築師 | John Augustus Roebling  |
| 材料 | 鋼、石頭  |
| 長 | 5,989 呎  |
| 闊 | 25.9 米  |
| 高 | 84 米  |
| 建築風格 | 哥德復興式建築  |
| 正式開放日 | 1883年5月24號  |
| 緊要事件 | 建築地盤  |
| 遺產名 | New York City Landmark、National Historic Landmark、National Register of Historic Places listed place、Tentative World Heritage Site、New York State Register of Historic Places listed place、Historic Civil Engineering Landmark  |
| 世界遺產基準 | (ii)、(iv)  |
| 布碌崙大橋嘅位置
 |
| [改維基數據] |
| * 睇
* 傾
* 改
 |

布碌崙大橋
**布碌崙大橋**（**Brooklyn Bridge**）係美國幾舊懸臂橋，有成1,825米，約莫5,989呎。佢駁住紐約市裏面曼克頓同布碌崙，響東河（East River）上面。布碌崙大橋1883年落成，係曾響係世界最長嘅吊橋。全橋用鋼綫吊住，亦係駁去長島第一橋。

條橋原本叫東江橋（East River Bridge），起好之後叫**紐約布碌崙大橋**（New York and Brooklyn Bridge），後尾改成布碌崙大橋。

## 史

橋塔圖
布碌崙大橋之所以起得成，係經過幾番波折。條橋主要策劃人物，係來自Roebling（讀似流冰靈）家嘅三人。佢哋嘅大名，刻咗響橋石之上。首先係老竇阿莊（John Roebling）1870年1月3號開始起橋。但阿莊起咗無耐，就因為工程意外傷及腳趾，最後感染而死。咁阿仔華盛頓（Washington Roebling）就接手造橋。而華盛頓老婆岩美莉（Emily Warren Roebling）響起橋之時，亦幫過好大忙。事緣華盛頓無耐，因為起橋塔，落水底做嘢多得沉箱病而癱咗。華盛頓唔方便去地盤，咁岩美莉就幫老公同地盤工頭聯絡，負責所有文書往來。唔單止咁，佢又學高級數學，幫手計下曲綫，物料，拉纜，工程所有數學。佢一幫就幫咗十一年。條橋起到1883年5月24號完工，一起就起咗13年，可見當時來講，係幾大工程。

## 睇埋

* 秋天的童話#片中經典對白

## 註
# 自由神像

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 自由神像  |  |

 |
|  |
| 起好 | 1886年  |
| 國家 | 美國  |
| 位處政區 | 紐約  |
| 地點 | Liberty Island  |
| 委託人 | Édouard René Lefèbvre de Laboulaye  |
| 持有人 | National Park Service  |
| 建築師 | Eugène Viollet-le-Duc  |
| 材料 | 銅、鋼、石屎、麻石、gold leaf  |
| 高 | 46 米、47 米  |
| 建築風格 | 新古典主義建築  |
| 每年訪客 | 4,200,000  |
| 所在地理環境 | Liberty Island  |
| 緊要事件 | 運輸、inauguration  |
| 遺產名 | New York City Landmark、National Register of Historic Places listed place、Historic Civil Engineering Landmark、National Register of Historic Places contributing property、New York State Register of Historic Places listed place、世界遺產  |
| 分咗做 | Liberty Statue renovation  |
| 坐標 | Liberty Statue renovation  |
| 拎 |   |
| 自由神像嘅位置
 |
| [改維基數據] |
| * 睇
* 傾
* 改
 |

**自由神像**（英文：**Statue of Liberty**；法文：**Statue de la liberté**）或者**自由女神**。係法國喺1876年送畀美國嘅獨立100週年嘅禮物，喺美國紐約市哈德遜河口附近。

自由神像高46米，加埋基座93米，重200幾噸，金屬鑄造，擺喺一座混凝土製嘅地台上面。自由女神着住古希臘風格嘅長袍，戴住嘅頭冠象徵世界七大洲嘅七道光芒。女神右手高舉象徵自由嘅火炬，左手捧住刻有1776年7月4號嘅《獨立宣言》，腳下係打碎咗嘅手扣、腳鐐同鎖鏈。佢象徵自由、掙脫暴政嘅約束。神像喺1886年10月28號落成同揭幕，1984年列為世界文化遺產。

## 疏仕
# 重量

**重量**（粵拼：**cung5 loeng4**）係物體受萬有引力作用之後力嘅量，單位係牛頓。喺地球引力下，質量1公斤嘅嘢嘅重量係9.8牛頓。

喺日常生活入面，尐人俗稱質量做重量，但係重量同質量唔同，質量同重量嘅換算公式係：

 WIKINIUM\_MATH\_PH\_0
其中W係重量，m係質量，g係自由落體加速度，喺地球表面約莫係9.8m/s²。
# 海洛英

實物
**海洛英**（粵拼：hoi2 lok6 jing1，英文：**heroin**），學名**二乙醯嗎啡**，化學公式**C21H23NO5**，係隻由罌粟提煉成嘅嗎啡再製作而化學合成嘅化合物，正常用來作麻醉藥，不過好多時俾人濫用作毒品。以海洛英做膽嘅最著名毒品係白粉。

銷售用嘅固體製成品藥用成分，係通過二乙酰嗎啡同醋酸酐之間所產生嘅化學反應而製成嘅**二乙醯嗎啡鹽酸鹽**。

## 樣

零售海洛英產品嘅樣可以係：

* 白或灰嘅塊狀物質
* 白或灰嘅粉狀物質
* 啡色，稍微濕啲嘅粉狀物質。
* 因為摻入其它物質後而形成淺黃或灰色物質。

大多數有埐醋酸味。

## 成癮性

海洛英喺醫學可以做強效鎮痛藥物，對心臟病、外傷同手術之後嘅劇痛有一定嘅效果。但用得太多好易上癮，因為有科學研究顯示，食咗佢之後12個鐘會出現緊張、瞓唔安樂、出虛汗、腸胃唔舒服、四肢疼痛同痙攣等斷癮癥狀，而且持續3～5日，加上濫用同斷癮癥狀嘅時間成正比，以用得太多會包括有嗑眼瞓、呼吸困難、低血壓、瞳孔變細、重有急性中毒出現，而且有高度心理同生理嘅依賴性。長期用佢嘅話，停藥後會發生追求藥物、情緒唔穩定、流眼淚、流虛汗、流鼻水、易發嬲、打冷顫、覺得超凍、厭食、腹瀉、身體攣埋、抽筋等一系列癥狀，而且好難戒得甩。

## 各國監管狀況

 中國（大陸）
根據《中華人民共和國刑法》規定，凡係賣嚫邊種毒品都好，一搭正或超過50g，可以直接判死，冇得傾。

　 香港
根據《危險藥物條例》規定，凡係販賣同運輸危險藥物啲人，最高可以判終身監禁同罰500萬港紙。

　 澳門
《關於將販賣及使用麻醉藥品視爲刑事行爲以及提倡反吸毒措施》(澳門政府法令第5/91/M號)寫住——坐監最多廿年，罰錢500至3000000澳門幣。

 中華民國
根據《毒品危害防制條例》規定，海洛英、嗎啡、鴉片、可卡因呢4種毒品或佢嘅類似物品，都歸類為一級毒品。凡係整或販運一級毒品都會被判死刑或無期徒刑；被判無期徒刑嘅人將要罰2000萬元以下新臺幣。

 荷蘭
根據《鴉片戰爭法》規定，呢種藥品凈可以喺醫院作為美沙酮藥物治療失敗時先可以用，但唔可以用喺其它超痛嘅疾病。

 星加坡
根據新加坡法律規定，未經批准而引入或輸出超過15克或整任何數量嘅海洛英，一經定罪一律判死刑，冇得傾。

 馬來西亞
根據馬來西亞毒品條例規定，凡係賣嚫邊種毒品都好，一超過5克一律判死刑，冇得傾。

 日本
根據《麻藥及精神藥取締法》規定，凡係生產同持有或醫療目的嘅海洛英都會被受到監管。

## 有關嘅書

* *Diary of a Drug Fiend* by Aleister Crowley (1922)
* *Junkie* by William S. Burroughs (1953) ISBN 0-14-200316-6
* *Heroin* (1998) ISBN 1-56838-153-0
* *Heroin Century* (2002) ISBN 0-415-27899-6
* *Thick As Thieves* by Steve Geng (2007) ISBN 0-8050-8056-2
* *This is Heroin* (2002) ISBN 1-86074-424-9
* *The Heroin User's Handbook* by Francis Moraes (paperback 2004) ISBN 1-55950-216-9
* *The Little Book of Heroin* by Francis Moraes (paperback 2000) ISBN 0-914171-98-4
* *Heroin: A True Story of Addiction, Hope and Triumph* by Julie O'Toole (paperback 2005) ISBN 1-905379-01-3
* *The Heroin Diaries: A Year in the Life of a Shattered Rockstar* by Nikki Sixx (2007) ISBN 978-0-7434-8628-6
* *Heroin: The Myths and the Facts* by Richard Ashley (1972), St. Martin's Press, Library of Congress No. 72-89417
* "The Death Proclamation of Generation X: A Self-Fulfilling Prophesy of Goth, Grunge and Heroin" by Maxim W. Furek, M. (2008), i-Universe. ISBN 978-0-595-46319-0
* *Seeds of Terror: How Heroin is Bankrolling the Taliban and Al Qaeda*, by Gretchen Peters, publ. Thomas Dunne Books (2009)
* Forbes, Andrew ; Henley, David (2011). Traders of the Golden Triangle. Chiang Mai: Cognoscenti Books. ASIN: B006GMID5K

## 出面網頁

* NIDA InfoFacts on Heroin
* ONDCP Drug Facts
* Protocols of the Learned Experts on Heroin Thomas Szasz M.D.
* U.S. National Library of Medicine: Drug Information Portal – Heroin
* National Alliance of Advocates for Buprenorphine Treatment – non-profit education website for treatment of Heroin addiction

## 攷
# 四級預防

**四級預防**（粵音：sei3 kap1 jyu6 fong4；英文：**quaternary prevention**）係預防醫學嘅一環，採取嚟係想保護病人免受弊大於利嘅醫療干預侵害。

舉例說明，雖然話二級預防係重要，但任何醫療上用嘅測試，都有一定機率會出現假陽性—即係話病人明明冇病，個測試就話佢有病（呢個機率可能好細，但依然大過 0），而出現假陽性往往就搞到病人要接受好多不必要嘅治療，損害病人嘅生活質素之餘又嘥晒啲醫療資源，而且仲有研究指，病人成日迎住自己有病都會影響佢哋情緒。由此可見，醫療干預喺某啲情況下可以對病人造成不良影響。四級預防做嘅，就係想避免呢種情況。

## 睇睇

* 預防醫學

## 文獻

* Martins, C., Godycki-Cwirko, M., Heleno, B., & Brodersen, J. (2018). Quaternary prevention: reviewing the concept: Quaternary prevention aims to protect patients from medical harm. *European Journal of General Practice*, 24(1), 106-111 （英文），呢篇學術文講緊四級預防嘅概念，亦有簡短噉提咗初級、二級同三級預防。
# 珀斯布烈治曼

| 珀斯布烈治曼 |
| --- |
|  |
| 姓名原文 | Percy Williams Bridgman |
| 出生日 | 1882年4月21號  |
| 出生地 | 劍橋  |
| 死亡日 | 1961年8月20號  （79歲） |
| 死亡地 | Randolph  |
| 國籍 | 美國  |
| 識嘅語言 | 英文  |
| 信奉 | 無神論  |
| 母校 | 哈佛大學、Newton North High School  |
| 職業 | 物理學家、大學教員  |
| 僱主 | 哈佛大學  |
| 配偶 | Olive Ware  |
| [改維基數據] |
| * 睇
* 傾
* 改
 |

**珀斯布烈治曼**（粵拼：**paak3 si1 bou3 lit6 zi6 maan6**，英文：**Percy Bridgman**，1882年4月21號—1961年8月20號）係美國嘅物理學家，喺1946年攞到諾貝爾獎。

## 主要攞過嘅獎

* 1946年：諾貝爾物理學獎

## 攷

## 拎

* 珀斯布烈治曼喺BIBSYS嘅資料
* P1273 屬性顯示失敗: 搵唔到 P1273 屬性。

/ 珀斯布烈治曼喺加泰圖書館嘅資料
* 珀斯布烈治曼喺分面應用主題詞表識別碼嘅資料
* 珀斯布烈治曼喺虛擬國際權威檔案識別碼嘅資料
* 珀斯布烈治曼喺Freebase嘅資料
* 珀斯布烈治曼喺Google Knowledge Graph ID嘅資料
# 鈾

**鈾**|

|  |
| --- |
| 鏷 - **鈾** - 錼 |
| 釹 **鈾** Ubq   |
|
元素週期表 |

 |
| 總體特性 |
| 名稱, 符號, 序號 | 鈾、U、92 |
| 系列 | 錒系元素 |
| 週期, 元素分區 | 7, f |
| 密度、硬度 | 19050 kg/m3、冇數據 |
| 色水同外表 | 銀白色 |
| 地殼含量 | 冇數據 |
| 原子屬性 |
| 原子量 | 238.0289 原子量單位 |
| 原子半徑（計算值） | 175（冇數據）pm |
| 共價半徑 | 冇數據 |
| 范德華半徑 | 186 pm |
| 價電子排布 | [氡]5f26d17s2 |
| 電子喺每能級嘅排布 | 2，8，18，32，21，9，2 |
| 氧化價（氧化物） | **5**（弱鹼性） |
| 晶體結構 | 正菱形（667.7 °C以下） 矩體（667.7 °C至774.8 °C） 體心立方晶格（774.8 °C至沸點） |
| 物理屬性 |
| 物質狀態 | 固態、放射性（順磁性） |
| 熔點 | 1405 K（1132 °C） |
| 沸點 | 4407 K（4134 °C） |
| 摩爾體積 | 12.49×10-6m3/mol |
| 汽化熱 | 477 kJ/mol |
| 熔化熱 | 15.48 kJ/mol |
| 蒸氣壓 | 冇數據 帕（2200K） |
| 聲速 | 3155 m/s（293.15K） |
| 其他性質 |
| 電負性 | 1.38（鮑林標度） |
| 比熱 | 120 J/(kg•K) |
| 電導率 | 3.8×106/(米歐姆) |
| 熱導率 | 27.6 W/(m•K) |
| 第一電離能 | 597.6 kJ/mol |
| 第二電離能 | 1420 kJ/mol |
| 最穩定嘅同位素 |
|

| 同位素 | 豐度 | 半衰期 | 衰變模式 | 衰變能量 MeV | 衰變產物 |
| --- | --- | --- | --- | --- | --- |
| 232U | 人造 | 68.9年 | α衰變同 自發分裂 | 5.414 | 228Th |
| 233U | 人造 | 159,200年 | 自發分裂同 α衰變 | 4.909 | 229Th |
| 234U | 0.006 % | 245,500年 | 自發分裂同 α衰變 | 4.859 | 230Th |
| 235U | 0.72 % | 7.038×108年 | 自發分裂同 α衰變 | 4.679 | 231Th |
| 235mU | 人造 | 大概25分鐘 | 同質異構轉變 | <1 |   |
| 236U | 人造 | 2.342×107年 | 自發分裂同 α衰變 | 4.572 | 232Th |
| 236mU | 人造 | 121×10-9秒 | 自發分裂（0.013 %） | <1 |   |
| 236mU | 人造 | 120×10-9秒 | 同質異構轉變（87 %） 自發分裂（13 %） α衰變（<10 %） | 2.750 7.322 | 232Th |
| 237U | 人造 | 6.75日 | β衰變 | 0.519 | 237Np |
| 238U | **99.275 %** | 4.468×109年 | 自發分裂同 α衰變 | 4.270 | 234Th |

 |
| 喺無特別注明嘅情況下使用嘅係 國際標準基準單位單位同標準氣溫同氣壓 |

**鈾**（粵拼：Jau4）係種放射性元素，化學符號係U，原子序92，屬於錒系元素，係自然界中能夠揾到嘅最重元素。可以由鈈變成。鈾裂變放嘅熱能可以用來發電。

鈾係響1789年俾德國化學家馬丁·克拉普羅特首先發現嘅。

一嚿鈾
## 名

鈾嘅英文名Uranium嚟自天王星Uranus，而天王星嗰名嚟自希臘天神烏拉諾斯。

## 化合物

鈾嘅氟化物六氟化鈾（UF6），佢嘅熔點係攝氏56度、三相點係攝氏64度（要高過大氣壓力少少）。提煉鈾-235其中一個方法就係分開唔同分子量嘅六氟化鈾。

## 核反應

鈾可以進行核反應，佢可以釋放好多能量，可以用嚟發電或者整核武器。

用中子去撞鈾-235會引起鏈式反應。鈾-238俾一個慢中子（低能量嘅中子）撞過之後，鈾-238會變做鈾-239，然之後會衰變成鈽，鈽亦都可以攞嚟做核反應嘅材料。

## 鈾-238嘅衰變

U（鈾）-238 —(α衰變)—> Th（釷）-234 —(β衰變)—> Pa（鏷）-234 —(β衰變)—> U（鈾）-234
—(α衰變)—> Th（釷）-230 —(α衰變)—> Ra（鐳）-226 —(α衰變)—> Rn（氡）-222 —(α衰變)—> Po（釙）-218 —> a.或 b.

a. —(a衰變)—> Pb（鉛）-214 —> c.

b. —(β衰變)—> At（砹）-218 —> d. 或 e.

c. —(β衰變)—> Bi（鉍）-214 —> f. 或 g.

d. —(a衰變)—> Bi（鉍）-214 —> f. 或 g.

f. —(α衰變)—> Tl（鉈）-210 —> h.

g. —(β衰變)—> Po（釙）-214 —> i.

h. —(β衰變)—> Pb（鉛）-210 —> j. 或 k.

i. —(α衰變)—> Pb（鉛）-210 —> j. 或 k.

j. —(α衰變)—> Hg（汞）-206 —> l.

k. —(β衰變)—> Bi（鉍）-210 —> m. 或 n.

l. —(β衰變)—> Tl（鉈）-206 —(β衰變)—> Pb（鉛）-206 [穩定]

m. —(α衰變)—> Tl（鉈）-206 —(β衰變)—> Pb（鉛）-206 [穩定]

n. —(β衰變)—> Po（釙）-210 —(α衰變)—> Pb（鉛）-206 [穩定]
# 東亞

**東亞**

|  |  |
| --- | --- |
| 面積 | 11,839,074 km² |
| 人口 | 1,552,942,700 |
| 國家及地區數目 | 8 |
| 語言 | 中文、日文、韓文、蒙文之類 |
| 時區 | UTC +7:00（蒙古西部）至 UTC +9:00（日韓） |
| 大城市 | 北京 香港 大阪 首爾 上海 台北 東京 |

深綠色嗰截係地理東亞，淺綠色嗰截係其他有東亞文化嘅地方。
**東亞**（粵拼：**dung1 aa3**），亦叫**遠東jyun5 dung1**，係亞洲東部，呢笪地嘅範圍，眾說紛紜，地理同埋文化，都有唔同定義。地理上，東亞有一千二百萬平方公里大，約莫佔亞洲兩成八左右，大歐洲一成半。東亞住大概十五億人，佔亞洲四成，全世界四分之一，係歐洲人口嘅兩倍。東亞係全世界最熱鬧嘅地方，人口密度有每平方公里一百卅人，係全球平均嘅三倍。

以文化而言，東亞係指啲長期受中華文化影響嘅地方，呢類文化特徵出現嘅地方同以上所講嘅地理東亞差唔多：

* 受古漢語影響，包括漢字
* 儒家思想
* 大乘佛教
* 道教

東亞舊時叫遠東。遠東呢個名，係以歐洲為中心而改，無表達到東亞一帶喺亞洲嘅位置。而聯合國所用嘅「東亞」一詞通常係話緊東北亞。

## 東亞嘅國家同地區

包括東北亞、東南亞同埋西伯利亞東部嘅所有國家同地區。以下嘅政治體系通常都算係地理東亞嘅一部分：

* 中華人民共和國
* 中華民國
* 香港
* 澳門
* 日本
* 朝鮮民主主義人民共和國
* 大韓民國
* 蒙古

下面嘅人同社會一般算入東亞文化：

* 華人社群，包括海外華人，例如新加坡華僑
* 日本人社群
* 韓國人社群
* 蒙古人社群
* 越南人社群

由於唔同人對於東亞呢個地方嘅定義唔同，有啲地方多數時候算係東亞嘅一部分，有啲地方就少啲。以下嘅地方，就係屬於呢一類，喺下面用算係東亞一部分嘅情況多至少嚟排列：

* 中國入面古時唔係漢人統治嘅地方，例如青海、西藏、新疆，當中西藏通常算係中亞或者南亞問題大致出於文化嘅分別，有時地理位置都關事。
* 蒙古由於文化同地理位置嘅關係，有時算係中亞嘅一部分
* 新加坡嘅地理位置通常算係東南亞。
* 越南嘅地埋位置通常都算係東南亞。
* 俄羅斯東部好多時叫做北亞或者甚至係歐洲，主要係因為政治嘅關係。

有啲時候，*東亞*會畀人專登用來代表埋東南亞，尤其係同西亞作比較嘅時候。西亞另一方面就通常包括中亞同西南亞。

## 註腳

## 出面網頁

* "South East Asia - Department of Foreign Affairs and Trade" (英文). 澳洲外交貿易部.
# 打甂爐

打甂爐
**打甂爐**，俗寫**打邊爐**，又叫**火鍋**，係煮食方法一種，用一大煲滾水或湯底，食嗰個人自己將各種切好嘅肉、菜，原隻海鮮或者現成或加咗工嘅肉丸等等食物掟晒落去煠熟，喺啲食物熟咗之後點調味料就食得。

亞洲各地都有唔同特色嘅打甂爐。

## 種類

鴛鴦鍋
* 麻辣火鍋：既「麻」又「辣」，源自中國重慶。
* 沙嗲湯底：將沙嗲醬放入湯底，香港常見。
* 鴛鴦鍋：主要係為唔食得辣同埋鍾意食辣嘅人而設，煲中間有嚿鐵（隔板），分開沙嗲湯底同清湯底。
* 「涮羊肉」：北京嘅特色，將羊肉（後來加埋肥牛），菜，豆腐…放入滾水煠一煠，點啲醬食得。由於羊肉薄，拖一拖水就食得。
* 酸菜白肉鍋：主要材料係酸白菜同豬五花肉，流行於中國東北。
* 清湯底：只係用清水，啲嘢熟咗搽調味料就食得。其實煲湯好快就將掟落去嘅食物精華吸收，變成一煲集各家大成，唔知乜味嘅。
* 醉雞鍋：用半隻至一隻雞連同花雕酒、杞子呢啲藥材做湯底，香港廣東各地流行。
* 韓式火鍋：以韓國泡菜做湯底。
* 日式火鍋：以麵豉（味噌）做湯底。
* 芝士火鍋：源自瑞士，香港普遍流行。

## 俚語

皆因成班人圍住一個煙灰缸食煙嘅情景睇落好似打甂爐，所以香港人就將呢種情景比喻做打甂爐。

## 註
# 四書五經

**四書五經**指九本中國儒家嘅經典著作。**四書**指《論語》、《孟子》、《大學》、《中庸》。**五經**指《詩經》、《尚書》、《禮記》、《周易》、《春秋》，簡稱為「詩、書、禮、易、春秋」。其實本來應該有**六經**，重有一本《樂經》，夾埋叫「詩、書、禮、樂、易、春秋」，後來俾秦國燒咗，只剩低五經。「五經」係大漢嗰陣已經定落嘅經典，而四書就係大宋先至由理學家朱熹特別揀出來。
# 絲綢之路

絲綢之路
**絲綢之路**，簡稱**絲路**，係舊時大唐同西域（中亞）貿易嘅路徑，由中原一路向西北行，去到地中海東岸一帶。因為交易最多嘅貨係絲綢，所以就叫「絲綢之路」。

## 唐帝國嘅受益

大唐通過絲綢之路（夾對外戰爭同朝貢）獲得唔少嘅外國奴隸，主要有昆侖奴（黑奴）、胡姬（白奴）同埋高麗婢（朝鮮女奴）。

## 睇埋

* 海上絲綢之路
* 茶馬古道

## 攷
# L

1**L**（細階：**l**）係喺拉丁字母之中排第12嘅字母，形似角尺，撈入廣東話時讀粵拼：e1 lou4。 或者角鐵。

喺互聯網道，有唔少人用佢來代替粗口字「𡳞」（粵拼：lan2）；前者係後者拼音開頭嗰個字母。

## 發音

| 語言 | 名稱 | 對應發音 |
| --- | --- | --- |
| 法文 | [ɛl] | /l/ |
| 英文 | [ɛl] | /l/ |
| 德文 | [ɛl] | /l/ |
| 西班牙文 | [ˈele] | /l/ |
| 意大利文 | [elːe] | /l/ |
| 尼德蘭文 | [ɛl] | /l/ |
| 拉丁文 | [el] | /l/ |

### 附加符號導致嘅變音

| 語言 | 字母 | 名稱 | 對應發音 |
| --- | --- | --- | --- |
| 波蘭文 | Ł | Eł | /w/ |

## 注

## 出面網頁

| ISO基本拉丁字母 |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |
# 圓形

圓形，圓周（circumference），圓心（centre），半徑（radius），同直徑（diameter）
圓形，弦（Chord），割線（secant），切線（tangent），半徑同直徑
弧（Arc），扇形（sector）同弓形（segment）
**圓形**有時叫**圓**，係圓嘅幾何圖形。圓形個中心叫圓心，而條邊嘅叫圓周。圓心同圓周之間，每點嘅直綫距離係一樣嘅，呢個距離就叫半徑。而一條直綫，由一圓周上一點，通過圓心到圓周另一邊，呢個就叫直徑。

喺圓形上面任意篤兩點，然後用直線連埋，嗰條直線就叫做弦。將條弦向兩邊延長，就變咗做割線。如果一條直線同**圓形**只有一個交點，嗰條直線就叫做切線。圓周嘅一橛仔就係弧。弧嘅兩邊同兩條半徑組成扇形，而弧嘅兩邊同弦組成弓形。

圓心叫 WIKINIUM\_MATH\_PH\_0 嘅話，噉個圓形可以寫成 WIKINIUM\_MATH\_PH\_2 。

## 方程 同 公式

* 圓形嘅方程可以寫做：

 WIKINIUM\_MATH\_PH\_4 (標準式)
其中 WIKINIUM\_MATH\_PH\_6 係半徑， WIKINIUM\_MATH\_PH\_8 係圓心嘅座標。
或
 WIKINIUM\_MATH\_PH\_10 (一般式)
標準式同一般式嘅轉換係：
 WIKINIUM\_MATH\_PH\_12
* 圓形嘅參數方程係：

 WIKINIUM\_MATH\_PH\_14
* 圓周長度 WIKINIUM\_MATH\_PH\_16
* 圓面積 WIKINIUM\_MATH\_PH\_18

入面 WIKINIUM\_MATH\_PH\_20 係圓周率，係圓周同直徑嘅比例。
## 幾何特性

圓形有好多幾何特性（定理），下面會將啲特性逐個列出嚟。

### 對稱性

**圓形**有無限條對稱軸，都係穿過圓心嘅。
有好多**圓**嘅性質都可以由佢嘅對稱性推出。

### 圓周上面是但一點都同圓心等距

如果有兩點 WIKINIUM\_MATH\_PH\_22 同 WIKINIUM\_MATH\_PH\_24 都係喺一個圓心係 WIKINIUM\_MATH\_PH\_26 嘅圓形上面，噉樣嘅話 WIKINIUM\_MATH\_PH\_28 。 （定理縮寫：（半徑）/ WIKINIUM\_MATH\_PH\_30 ）

### 圓心去到弦又垂直於弦嘅直線平分弦

對於圓形裏面嘅是但一條弦 WIKINIUM\_MATH\_PH\_32 ，如果一條經過圓心 WIKINIUM\_MATH\_PH\_34 嘅直線同條弦垂直（而且當交點係 WIKINIUM\_MATH\_PH\_36 ，即係 WIKINIUM\_MATH\_PH\_38 ），噉嗰條直線就會平分條弦（ WIKINIUM\_MATH\_PH\_40 ）。 （定理縮寫：（圓心至弦嘅垂線平分弦）/ WIKINIUM\_MATH\_PH\_42 ）

### 圓心去到弦又平分弦嘅直線垂直於弦

對於圓形裏面嘅是但一條弦 WIKINIUM\_MATH\_PH\_44 ，如果一條經過圓心 WIKINIUM\_MATH\_PH\_46 嘅直線平分條弦（而且當交點係 WIKINIUM\_MATH\_PH\_48 ，即係 WIKINIUM\_MATH\_PH\_50 ），噉嗰條直線就會同條弦垂直（ WIKINIUM\_MATH\_PH\_52 ）。 （定理縮寫：（圓心至弦中點嘅連線⊥弦）/ WIKINIUM\_MATH\_PH\_54 - WIKINIUM\_MATH\_PH\_56 ）

### 等長嘅弦同圓心同距

對於同一個圓形裏面兩條一樣長嘅弦（ WIKINIUM\_MATH\_PH\_58 同 WIKINIUM\_MATH\_PH\_60 ，中點分別係 WIKINIUM\_MATH\_PH\_62 同 WIKINIUM\_MATH\_PH\_64 ），佢哋同圓心 WIKINIUM\_MATH\_PH\_66 嘅距離一樣 （ WIKINIUM\_MATH\_PH\_68 ）。 （定理縮寫：（等長嘅弦同圓心同距）/ WIKINIUM\_MATH\_PH\_70 ）

### 同圓心同距嘅弦等長

對於同一個圓形裏面兩條一樣長同圓心同距嘅弦（ WIKINIUM\_MATH\_PH\_72 同 WIKINIUM\_MATH\_PH\_74 ），佢哋嘅長度一樣 （ WIKINIUM\_MATH\_PH\_76 ）。 （定理縮寫：（同圓心同距嘅弦等長）/ WIKINIUM\_MATH\_PH\_78 ）

## 解析幾何

### 圓形同直線嘅交點

### 圓形同圓形嘅交點

## 睇埋

* 圓周率
* 球 (幾何)
# Googol

**Googol**（**古高爾**，又譯做**古戈爾**）係個自然數：10100，即係數目字 1 之後有 100 個 0。呢個單詞係美國數學家愛德華卡斯納（Edward Kasner）嘅九歲侄米爾頓西羅蒂（Milton Sirotta）喺 1938年創造出嚟嘅。卡斯納喺佢嘅《數學與想象》（Mathematics and the Imagination）呢本書入面寫低咗呢個概念。

Googol 大約等於 70 嘅階乘：70!，佢唯一嘅質因子係 2 同埋 5。喺二進制入面，佢佔據咗 333 個比特大小。

Googol 對數學冇咩特別嘅意義或者有乜嘢特別嘅應用。Kasner 創造呢個詞係為咗勾畫出一個唔可想像咁大嘅數同無窮大之間嘅分别，佢唯一嘅角色係有時俾人用喺嚟教數學。

## 寫 Googol 出嚟

Googol 通常可以好似下面咁寫出嚟：

1 googol = 10100 =
10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000

## 同 *-illion* 級別嘅數字之間嘅關係

用短級差嚟表示，1個googol 等於10duotrigintillion。

一個 googolplex 係 1 後由 1 googol 咁多個 0 嘅數，或者係 10 嘅 googol 次方： WIKINIUM\_MATH\_PH\_0 。

## 應用

1938年，Googol咁大嘅數重未計到。近年嘅超級電腦已經計到Googol咁大嘅數，例如百位數嘅整數分解已經做到。

手提嘅高效科學計算機亦可以顯示略遜於Googol嘅數目（例如 9.9999999 E+99，代表 9.9999999×1099，或 0.99999999 googol）。而家有啲型號亦可以顯示超過 99 嘅指數。

## 濕碎嘢

* 1 googol係一個比已知宇宙入面所有原子加埋重要大嘅數，宇宙粒子大約估計有 1072到1087個。因為 googol 係googolplex 嘅指數，所以要寫或者儲存一個 googolplex 嘅十進制數都係冇可能嘅，甚至係已知宇宙入面所有嘅材料加工成紙同墨或者磁碟都唔得。

* 已知宇宙的總體積，唔超過 1 googol立方微米。

* 七十個人排隊入場睇演唱會，會有幾多種排列方法呢？比起Googol，都唔少，有成 1.19785717 × 10100，較準確之後嘅數值係七十階乘。

* 如果要畫一個邊長Googol嘅多邊形，咁會比整個已知嘅宇宙重要大 1027 倍，咁將會非常接近圓形，甚至就係普朗克長度。

* 好出名嘅網上搜索引擎Google，原本叫做 googol，以表示佢嘅資料有幾豐富，而家叫做 google 只係因為一張串錯字嘅支票。

* 一 *小Googol* 代表 2100 ≈ 1.267x1030 而一個 *小Googolplex* 代表 WIKINIUM\_MATH\_PH\_2

* 有人曾經整咗一部要1 Googol咁耐先轉到一圈嘅時鐘。

## Googolplex

一Googolplex等於一個 1 緊接著一Googol個零嘅極大天文數字，另一種表示方法係十嘅Googol次方：
 WIKINIUM\_MATH\_PH\_4 = WIKINIUM\_MATH\_PH\_6 。

## 睇埋

* 大數 (數學)
* 大數名
* Googleplex
* Google

## 參考書

* Kasner, Edward & Newman, James Roy *Mathematics and the Imagination* (New York, NY, USA: Simon and Schuster, 1967年; Dover Pubns, April 2001; London: Penguin, 1940年, ISBN 0-486-41703-4).
# 羅薩塔號

羅薩塔號
**羅薩塔號**（Rosetta）係歐洲太空總署用嚟研究67P/楚留莫夫－格拉希門克彗星嘅機械太空探測機。2004年3月2號發射，十年八個幾月後去到彗星，入軌道，黐住嘅菲萊登陸器就喺2014年11月12號降落喺彗星上面。

羅薩塔號喺2016年9月30號登陸67P/楚留莫夫－格拉希門克彗星，結束任務。